**Informācija par** **AS** **,,OLAINES ŪDENS UN SILTUMS”**

**noteiktajiem (piedāvātajiem) siltumenerģijas apgādes pakalpojumu tarifiem**

Saskaņā ar Sabiedrisko pakalpojumu regulēšanas komisijas (turpmāk – Regulators) 2010.gada 14.aprīļa lēmuma Nr.1/7 ,,Siltumenerģijas apgādes pakalpojumu tarifu aprēķināšanas metodika” 43.9 punktu un saskaņā ar Regulatora 2020.gada 9.aprīļa lēmumu Nr.33 ,,Par akciju sabiedrības ,,OLAINES ŪDENS UN SILTUMS” siltumenerģijas apgādes pakalpojumu tarifiem” (turpmāk – Lēmums Nr.33), akciju sabiedrība ,,OLAINES ŪDENS UN SILTUMS” (turpmāk – AS ,,OLAINES ŪDENS UN SILTUMS”)2020.gada 30.aprīlī iesniedza Regulatorā noteikto (piedāvāto) siltumenerģijas apgādes pakalpojumu tarifu aprēķinus un pamatojumu jaunajiem tarifiem.

Paziņojums par noteiktajiem (piedāvātajiem) siltumenerģijas tarifiem publicēts oficiālajā izdevumā ,,Latvijas Vēstnesis” 2020.gada 30.aprīlī Nr.84. Oficiālā izdevuma ,,Latvijas Vēstnesis” 2020.gada 7.maija laidienā Nr.87 publicēts oficiālās publikācijas precizējums. Kā noteikto (piedāvāto) tarifu spēkā stāšanās datumu AS ,,OLAINES ŪDENS UN SILTUMS” norādījusi 2020.gada 1.jūniju.

Ar Lēmumu Nr.33 apstiprināto tarifu un noteikto (piedāvāto) tarifu salīdzinājums:

|  |  |  |  |
| --- | --- | --- | --- |
|   | Apstiprinātais tarifs no 01.06.2020. | Noteiktais (piedāvātais) tarifs no 01.06.2020.  | Izmaiņas, % |
| Ražošanas tarifs, EUR/MWh | 35,36 | 31,58 | -10,7% |
| Pārvades un sadales tarifs, EUR/MWh | 11,47 | 10,90 | -5,0% |
| Tirdzniecības tarifs, EUR/MWh | 0,24 | 0,24 | - |
| Akcīzes nodokļa komponente, EUR/MWh | 0,67 | 0,67 | - |
| Siltumenerģijas gala tarifs ar akcīzes nodokļa komponenti, EUR/MWh | 47,74 | 43,39 | -9,1% |

Siltumenerģijas tarifu samazinājums saistāms ar dabasgāzes cenas un iepirktās siltumenerģijas izmaksu samazinājumu.

Noteikto (piedāvāto) siltumenerģijas apgādes pakalpojumu tarifu veidojošo izmaksu salīdzinājums ar tarifu veidojošajām izmaksām ar Lēmumu Nr.33 apstiprinātajā tarifā:

| Izmaksu pozīcijas / tūkst.EUR | Apstiprinātais tarifs no 01.06.2020. | Noteiktais (piedāvātais) tarifs no 01.06.2020.  | Izmaiņas, % |
| --- | --- | --- | --- |
| Kurināmā izmaksas | 498,0 | 342,5 | -31,2% |
| Dabas resursu nodoklis | 0,6 | 0,6 | 0,0% |
| Elektroenerģijas izmaksas  | 59,9 | 59,9 | 0,0% |
| Ūdens un ķimikāliju izmaksas | 1,5 | 1,5 | 0,0% |
| Iepirktās siltumenerģijas izmaksas | 1097,8 | 1045,4 | -4,8% |
| ***Mainīgās izmaksas kopā*** | **1657,8** | **1449,9** | **-12,5%** |
| Darba samaksa ar sociālo nodokli | 162,7 | 162,7 | 0,0% |
| Iekārtu remontu un uzturēšanas izmaksas  | 27,5 | 27,5 | 0,0% |
| Pamatlīdzekļu nolietojums | 85,9 | 85,9 | 0,0% |
| Apdrošināšana | 3,3 | 3,3 | 0,0% |
| Procentu maksājumi | 7,8 | 7,8 | 0,0% |
| Pārējās pastāvīgās izmaksas | 24,0 | 24,0 | 0,0% |
| Nekustamā īpašuma nodoklis | 1,4 | 1,4 | 0,0% |
| ***Pastāvīgās izmaksas kopā*** | **312,6** | **312,6** | **0,0%** |
| Peļņa | 280,6 | 280,6 | 0,0% |
| **Kopā izmaksas** | **2251,0** | **2043,1** | **-9,2%** |

Lietotājiem nodotās siltumenerģijas apjoms ir 47 828 MWh.